Емили Дикинсън
Аз съм никой. А ти кой си?…

Превод от английски: Леда Милева, —

chitanka.info

Аз съм никой. А ти кой си?

Също Никой? Вече сме двамина значи.

Но не казвай! Ще ни сочат

с пръста всички минувачи.

Как е скучно да си Някой!

Като жаба чак до мрак —

името си да повтаряш

пред възторжен Жабуняк!

1861

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.